Vicepreşedinta SUA a cerut Israelului să elaboreze un plan umanitar înaintea oricărei operaţiuni în Rafah, informează Casa Albă, potrivit Rador Radio România.
Vicepreşedinta Statelor Unite, Kamala Harris, a cerut Israelului să ia măsuri suplimentare pentru a mări fluxul de ajutoare către Fâşia Gaza şi a făcut apel la un plan umanitar "credibil" înaintea oricărei operaţiuni militare în zona Rafah.
Kamala Harris a înaintat aceste solicitări luni, în cadrul unei întâlniri cu ministrul din cabinetul de război israelian Benny Gantz, a comunicat Casa Albă. "Vicepreşedinta şi ministrul Gantz au discutat despre situaţia din Rafah şi necesitatea unui plan umanitar credibil şi aplicabil, înainte de a lua în considerare orice operaţiune militară majoră acolo, având în vedere riscurile pentru civili", a adăugat Casa Albă.